Il-linja nazzjonali tal-ajru Air Malta għadha kif laħqet 100,000 fan fuq Facebook u baqgħet iżżomm postha fost id-ditti l-aktar popolari fuq il-midja soċjali Maltija. “Din hija aħbar tajba u aħna nixtiequ nirringrazzjaw is-segwaċi kollha tagħna. Grati li għadna klijenti leali bħal dawn li minn żmien għal żmien jibbenefikaw minn kompetizzjonijiet esklussivament offerti min fuq il-paġna ta’ Facebook tagħna,” qal id-Deputat Kap Kummerċjali tal-Air Malta, Joe Galea. Il-paġna fuq Facebook www.facebook.com/airmalta hija aġġornata regolarment bl-aħħar videos tal-linja tal-ajru, stampi, blogs, offerti speċjali u kompetizzjonijiet li joffru titjiriet b’xejn fuq destinazzjonijiet magħżula. Is-segwaċi tal-Air Malta jikkontribwixxu wkoll regolarment u jaqsmu l-esperjenzi tagħhom fuq it-titjiriet tal-Air Malta u s-servizzi offruti mas-segwaċi l-oħra.